ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670022703

ขอความช่วยเหลือแก้ไขปัญหาเสียงดังรบกวนจากการประกอบกิจการทำท่อน้ำประปา(ท่อพีวีซี)ขนาดใหญ่(ไม่ทราบชื่อ) บริเวณ ซอยรามอินทรา 65 แยก 2-4-1 แขวงท่าแร้ง เขตบางเขน กรุงเทพมหานคร จุดสังเกตหากเข้ามาภายในซอยรามอินทรา 65 แยก 2-4-1 ให้ตรงเข้ามาประมาณ 1 กิโลเมตร กิจการทำท่อน้ำประปาขนาดใหญ่จะตั้งอยู่ในพื้นที่รกร้างทางด้านซ้ายมือ เนื่องจากผู้ร้องแจ้งว่า บริเวณดังกล่าวเป็นพื้นที่รกร้าง ซึ่งผู้ร้องพบเห็นว่ามีกิจการทำท่อน้ำประปาขนาดใหญ่ (ไม่ทราบชื่อ) เข้ามาในพื้นที่ (ไม่ทราบวันเวลาที่แน่ชัด) โดยมีการนำรถบรรทุกของขนาดใหญ่กับรถแบคโฮ รวมกันจำนวนมากกว่า 10 คัน จอดกระจายอยู่ทั่วพื้นที่ และมีการขนย้ายท่อประปาขนาดใหญ่มาวางไว้ในพื้นที่ ซึ่งบริเวณดังกล่าวนั้น อยู่ใกล้กับเขตของชุมชน ซึ่งการขนย้ายท่อประปาขนาดใหญ่ ทำให้เกิดเสียงดังรบกวน และในบางครั้งมีส่งเสียงดังรบกวนจากการขุดดินของรถขุดดินอีกด้วย อีกทั้งผู้ร้องแจ้งว่าก่อนหน้านี้ เมื่อประมาณ 1 ปีที่ผ่านมา (ไม่ทราบวันเวลาที่แน่ชัด) กิจการฯ ดังกล่าวเคยมีการขนย้ายส่งเสียงดังรบกวนในช่วงเวลาประมาณ 02.00 -03.00 น. อยู่บ่อยครั้ง หลังจากนั้นเสียงดังรบกวนได้เงียบหายไป ซึ่งในปัจจุบัน (วันที่ 4 มิถุนายน 2567) ช่วงเวลาประมาณ 06.30 น. กิจการฯ ดังกล่าวได้มีการกลับมาขนย้ายท่อน้ำประปาส่งเสียงดังเช่นเดิม ในช่วงเวลาที่ประชาชนในพื้นที่ยังไม่ตื่นนอน ส่งผลทำให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 ปีแล้ว ประกอบกับผู้ร้องแจ้งว่าไม่ทราบแน่ชัดว่าเป็นการประกอบกิจการโดยที่ได้รับอนุญาตอย่างถูกต้องด้วยหรือไม่ จึงประสงค์ให้ทางหน่วยงานที่เกี่ยวข้องดำเนินการลงพื้นที่ตรวจสอบและแก้ไขปัญหาดังกล่าว เพื่อช่วยบรรเทาความเดือดร้อนให้แก่ผู้ร้องและประชาชนในพื้นที่ต่อไป


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata